Sasha Baron Cohen var gagnrýninn á stefnu Facebook í auglýsingamálum.getty / Astrid Stawiarz Breski grínistinn Sasha Baron Cohen segir að ef Facebook hafi verið til á fjórða áratugi síðustu aldar hefði Hitler geta nýtt sér miðilinn til að deila skoðunum sínum . Grínistinn gagnrýndi miðilinn í ræðu sem hann flutti í New York en þá gagnrýndi hann einnig Google , Twitter og YouTube fyrir að deila falsfréttum með notendum sínum . Twitter tilkynnti í lok október að pólitískar auglýsingar yrðu bannaðar á miðlinum frá og með 22. nóvember alþjóðlega . Fyrr í vikunni greindi Google einnig frá því að pólitískir auglýsendur fengju ekki leyfi til að beina auglýsingum að kjósendum með því að rýna í leitarsögu eða aðra þætti . Þá sé verið að þrýsta á Facebook í meira mæli til að fylgja þessu fordæmi . Þá sagði fyrirtækið í yfirlýsingu að Baron Cohen hafi mistúlkað stefnu fyrirtækisins og að hatursorðræða væri ekki heimiluð á samfélagsmiðlum þess . „ Við bönnum fólk sem talar fyrir ofbeldi og við fjarlægjum hvern þann sem styður það . Enginn – þar á meðal stjórnmálamenn – getur talað fyrir eða auglýst hatur , ofbeldi eða fjöldamorð á Facebook , “ var bætt við í yfirlýsingunni . Baron Cohen talaði á ráðstefnunni Never is Now , sem var haldin á vegum Anti-Defamation Legue , og skaut hann á Mark Zuckerberg , stofnanda Facebook , sem varði ákvörðun fyrirtækisins í október að banna ekki pólitískar falsfréttir á miðlinum . „ Ef þú borgar þeim mun Facebook deila hvaða pólitísku auglýsingu sem þú vilt , jafnvel þótt hún dreifi lygum . Þeir munu jafnvel hjálpa þér að beina lyginni að notendum til að hún hafi sem mest áhrif , “ sagði Baron Cohen . „ Ef Facebook hefði verið til á fjórða áratugnum , hefði Hitler getað birt 30 sekúndna auglýsingar þar sem hann kynti „ lausnir “ sínar vegna „ gyðingavandans . “ Þá sagði Baron Cohen að kominn væri tími til að „ endurhugsa tilgang samfélagsmiðla og hvernig þeir breiða út hatri , lygum og samsæriskenningum . “ Hann setti einnig spurningarmerki við þá staðhæfingu Zuckerbergs að Facebook væri brjóstvörn tjáningarfrelsis . „ Ég held að við getum öll verið sammála um það að við ættum ekki að gefa hræsnurum og barnaníðingum pall til að viðra skoðanir sínar og til að nálgast fórnarlömb , “ bætti hann við .